<translate>  Di goment also reduce di curfew and di new curfew rule na from 10 pm to 4am. Before di curfew na from 8pm to 6am.Domestic flight for di kontri fit start on di 21st of June, 2020 as e ask di aviation industry to organise guidelines so dem go probably fit restart domestic flights from that time.Essential workers no go face curfew.Inter-state travel ban still remain All banks and other financial sector go open and work dia normal hours and also private offices go fit go back to normal working hours as long as dem all reach house before curfew start.All schools go remain close and di federal ministry of education to work wit schools to develop guideline to make sure dat students wey dey do exiting exams ie JSS 3 and SS3 go write exams go fit do dia exam for di early stages of di next phase.Church and mosque go get restricted opening and dia opening go dey in-line wit di state goment.Pipo fit go out dia normal business like work and exercise, but workplace go need get only 75 for inside so social distancing go dey.No gathering of pipo pass twenty pipo outside of work place.Dem don ease lockdown for Kano state but Kano go dey work on di pase one of lockdown ease.Restaurants customers go continue to buy and take away. 